প্রোস্টেট
‌‌‌প্রোস্টেট গ্রন্থি‌‌‌‌‌‌ পুরুষ দেহের একটি অংশ যা পুরুষের প্রজননতন্ত্রের অন্তর্ভুক্ত। কেবল পুরুষদেরই প্রস্টেট গ্রন্থি রয়েছে। এটাকে সচরাচর শুধু প্রোস্টেট হিসাবে উল্লেখ করা হয়। এর আকার অনেকটা কাজুবাদামের সমান। মূত্রথলির তলদেশে থেকে যেখানে মুত্রনালীর শুরু সেখানটার চারপাশ জুড়ে এই গ্রন্থিটির অবস্থান। এর মধ্য দিয়েই মূত্র এবং বীর্য প্রবাহিত হয়। এই গ্রন্থির মূল কাজ হচ্ছে বীর্যের অন্যতম উপাদান একটি তরল আঠালো পদার্থ সৃষ্টি করা। শুক্রাণু এবং এই তরলের মিশ্রণই বীর্য।
বক্ষরোম
বক্ষরোম বলতে বোঝায় পুরুষ মানুষের শরীরে ঘাড় ও পেটের মধ্যবর্তী অঞ্চল বুকে উদ্ভূত রোম। বক্ষরোম একটি অপ্রধান যৌন বৈশিষ্ট্য। বয়ঃসন্ধির সময় ও পরে মানবদেহে বক্ষরোমের উদ্ভব ঘটে। এই কারণে এটি মানুষের দেহরোমের অংশবিশেষ।